Diari Oficial de la Generalitat Valenciana


Sumari del DOGV 6149, del 20-11-2009 (2009/13977)

Informació pública de la modificació del conveni urbanístic entre l'Ajuntament i l'empresa Sos Cuétara, SA.
-----------------------------------------------------------------------------------------------------------

### Dades del document

Número de DOGV
:   6149

Data del DOGV
:   20-11-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/13680


Data del document
:   02-11-2009

Organisme emissor
:   Ajuntament d'Algemesí

Tipus de document
:   Informació Pública

Descriptors 

:   * Algemesí
    * administració local
    * pla d'urbanisme

Informació pública de la modificació del conveni urbanístic entre l'Ajuntament i l'empresa Sos Cuétara, SA. [2009/13187]  
L'Ajuntament d'Algemesí, en la sessió plenària de 29 d'octubre de 2009, va aprovar el següent:  
«Primer. Acceptar l'ampliació del termini fins al 16 de març del 2011, per a l'execució de la totalitat de les obres d'urbanització sector 5, sòl urbà industrial Arròs Sos, presentada per l'agent urbanitzador Sos Cuétara, SA, si bé condicionant esta prorroga a l'execució, dins dels quatre mesos següents a la signatura del conveni, de les obres imprescindibles per a un mínim condicionament de l'entorn, que es descriuen a continuació:  
- Adequació de la fatxada exterior destinada a zona verda, lindant amb la CV-42, la qual consistirà en la neteja de la zona de fems existents i l'abocament de terra vegetal apta per a la plantació posterior; la zona esmentada haurà de mantenir-se en condicions adequades.  
- Modificació de la tanca existent tocant al camí Algepsers, a fi de permetre una incorporació adequada a este des de la redona de la CV-42. El traçat de la modificació de la tanca haurà de ser aprovat pels serveis tècnics.  
- Neteja i delimitació dels terrenys adquirits per a l'ampliació del camí lateral exterior de l'actual tanca de l'empresa, i que limita amb el camí conegut com de la Casa Bolea.  
- Connexió de la canalització efectuada al carrer Vaguada amb el traçat de la sèquia mare, amb l'execució de comporta de tancament.  
Les zones no pavimentades hauran de mantenir-se en condicions adequades de seguretat, salubritat i ornat públic, amb l'objecte d'evitar l'aparició del focus d'insalubritat.  
L'adequació de les distintes zones no impedirà el curs normal de les aigües, i hauran de ser accessibles per a permetre un manteniment posterior.  
La pròrroga quedarà condicionada a la finalització d'estes obres imprescindibles en el termini de quatre mesos, de tal manera que, si no s'executen, s'entendrà finalitzat el termini, i en conseqüència es procedirà a l'aplicació de la normativa en vigor i d'allò establert en el conveni.  
Segon. Modificar el conveni urbanístic signat per l'Ajuntament i l'agent urbanitzador amb l'establiment del termini nou i els condicionants».  
La qual cosa es publica a l'efecte de que els interessats puguen examinar la documentació indicada i formular al·legacions en el termini de 20 dies hàbils des de la publicació del present anunci en el Diari Oficial de la Generalitat, d'acord amb la disposició addicional quarta de la Llei Urbanística Valenciana.  
La present publicació assortirà els efectes previstos en l'article 59.5 de la Llei de Règim Jurídic de les Administracions Públiques i Procediment Administratiu Comú (LRJPAC), en cas de no poder-se practicar la notificació a qualsevol dels titulars afectats. L'acord mencionat s'elevarà a definitiu si no es presenten al·legacions durant el termini indicat o si foren desestimades.   
La documentació podrà ser examinada al departament d'Urbanisme, de dilluns a divendres en horari d'oficina.  
Algemesí, 2 de novembre de 2009.- L'alcalde: Vicent Ramon García Mont.